text: DM-finalen i basketball kan blive et rent østjysk opgør
  07 april 2016 kl. 13.05
  Onsdag spillede Horsens IC sig i finalen for andet år i træk.
  De gule fra Horsens IC vandt onsdag aften 83-74 over Hørsholm hjemme i Forum Horsens.
  En flot første periode blev afløst af en meget sløj anden periode. Dermed gik Horsens IC til pause med en smal føring på 41-45.
  Horsens kom stærkt fra land efter pausen, og specielt Iffe Lundberg meldte sig ind i kampen med 23 point og 8 rebounds.
  Kampen sluttede 83-74 til Horsens IC, som dermed vandt finaleserien, hvor der spilles bedst af fem, med samlet 3-0.
  Finalemodstanderen er endnu ikke fundet. Men Bakken Bears fra Aarhus fører semifinaleserien med 2-0. De kan dermed spille sig i finalen torsdag aften med en hjemmesejr over Team FOG Næstved.
  Den første DM-finale spilles mandag den 18. april kl. 18.05 i Forum Horsens.
  
  